**Mesto Spišská Belá**

Materiál na zasadnutie mestského zastupiteľstva dňa 22. 4. 2021

K bodu č. 26

Informácia o priebežne vykonaných kontrolách hlavnej kontrolórky mesta

* Návrh na uznesenie
* Dôvodová správa
* Správa o vykonanej kontrole

Predkladá:

Ing. Slávka Tomalová, hlavná kontrolórka

Vypracovala:

Ing. Slávka Tomalová, hlavná kontrolórka

Dátum: 15. 4. 2021

**Návrh na uznesenie:**

 Mestské zastupiteľstvo b e r i e n a v e d o m i e správu o výsledkoch kontrol.

**Dôvodová správa:**

 V zmysle ustanovenia § 18f ods. 1 písm. d), zákona č. 369/1990 Zb. o obecnom zriadení v znení neskorších predpisov, je úlohou hlavného kontrolóra predložiť správu o výsledkoch kontroly priamo mestskému zastupiteľstvu na jeho najbližšom zasadnutí.

 Kontroly boli vykonávané na základe schváleného plánu kontrolnej činnosti hlavnej kontrolórky. Dokumentácia z ukončených kontrol je k dispozícií u hlavnej kontrolórky pre potreby poslancov mestského zastupiteľstva.

 **Správa z vykonanej kontroly:**

* **kontrola hospodárnosti, efektívnosti, účelnosti a účinnosti hotovostných aj bezhotovostných výdavkov a dodržiavania zákona o finančnej kontrole a audite v meste Spišská Belá v II. polroku 2020**

 Po prekontrolovaní predložených dokladov, evidencií, účtovných kníh a ostatných dokumentov som požiadala o preukázanie oprávnenosti niektorých vybraných výdavkov. Zamestnanci, ale aj dodávatelia predložili ku kontrole konkrétne súpisy napr. prijatých právnych služieb, servisných, kopírovacích, alebo vysvetlili použitie nakúpených tovarov. Nedostatky som zistila pri dodaní IT aplikácie Android vo výške 1 200,- eur, ktorý sa netýkal účtovného obdobia roku 2020, čím došlo k porušeniu ustanovenia § 3 ods. 1 zákona č. 431/2002 Z. z. o účtovníctve v znení neskorších predpisov, zároveň bola formálne urobená základná finančná kontrola zo dňa 4. 5. 2020, čím bolo porušené ustanovenia § 7 ods. 1 zákona č. 357/2015 Z. z. o finančnej kontrole a audite a o zmene a doplnení niektorých predpisov v znení neskorších predpisov.

 Z dôvodu zefektívnenia vynakladania verejných prostriedkov som navrhla vedeniu mesta prehodnotiť zmluvy o poskytovaní služieb ktoré boli v minulosti  zazmluvnené a platia sa paušálne. Pri niektorých je potrebné zvážiť potrebu, nie sú povinné, alebo ich kvalitu, či rozsah. Konkrétne ide o  poskytovanie služieb v oblasti ochrany osobných údajov, právne služby, pracovnej zdravotnej služby a prenájom kopírovacej techniky, samozrejme aj ďalšie, kde to bude potrebné.

Mesto prijme opatrenia na odstránenie zistených nedostatkov a príčin ich vzniku.